AQSh harbiy-havo kuchlari ixtiyorida 183 dona F-22 samolyoti mavjud bo‘lib, bittasining narxi 143 mln dollarga teng. F-22 Raptor Foto: Ethan Miller / Getty Images AQSh qurolli kuchlariga qarashli beshinchi avlod F-22 Raptor qiruvchi samolyoti Florida shtatida halokatga uchradi. Bu haqda USA Today nashri xabar berdi. Xabarda aytilishicha, samolyot mashg‘ulot vaqtida qulab tushgan. Uchuvchi katapulta yordamida samolyotni tark etishga ulgurgan, u "Eglin" harbiy bazasidagi hospitalga yotqizilgan. Halokatga nima sabab bo‘lgani hozircha ma’lum qilinmagan. Qayd etilishicha, AQSh harbiy-havo kuchlari ixtiyorida 183 dona F-22 samolyoti mavjud. Bir dona samolyot narxi 143 mln dollarga teng.